**ПРАВИЛА И КРИТЕРИИ**

**за преразпределение на получените средства по Национална програма „Млади учени и постдокторанти -2“ в Икономически университет – Варна**

# I ОБЩИ ПОЛОЖЕНИЯ

**Чл.1.** Настоящите правила регламентират реда за преразпределение на получените средства между структурните звена по Националната програма на Министерство на образованието и науката „Млади учени и постдокторанти - 2“ (НПМУПД-2), по която Икономически университет – Варна (ИУ-Варна) е бенефициент.

**Чл.2** Националната програма е със срок на изпълнение юли 2022 г. – декември 2025 г. Програмният период е разделен на 2 етапа, всеки от които е с продължителност 18 месеца.

**(2)** Съгласно РМС №206/07.04.2022г. средствата разпределени за изпълнението на НПМУПД за ИУ-Варна са в размер на 93 052лв., или в размер на 46 526лв. за всеки един етап.

**Чл. 3 (1)** Програмата обхваща два модула – „Млади учени“ и „Постдокторанти“. За целите на програмата:

**(2)** „Млад учен “е лице, което извършва научноизследователска и научно-образователна дейност във висше училище и/или научна организация след придобиване на първа образователно-квалификационна степен магистър, но не повече от 10 години след придобиването ѝ.

**(3)** „Постдокторант“ е учен, който е придобил първа ОНС “доктор”, но не преди повече от пет години до момента на кандидатстването за програмата.

**Чл. 4** Участниците в трябва да отговарят на изискванията за допустимост по съответния модул за целия период на участието си в НПМУПД-2.

**II. РАЗПРЕДЕЛЕНИЕ НА СРЕДСТВАТА ПО ПРОГРАМАТА И КАНДИДАТСТВАНЕ**

**Чл.5** **(1)** Разпределението на средствата по НПМУПД се извършва от Комисия назначена със заповед на ректора.

**(2)** В състава на Комисията се включват по един млад учен и един постдокторант от други Висши училища в съответствие с указанията за изпълнение на националната програма „Млади учени и постдокторанти - 2“ .

**(3)** За всяко заседание на Комисията се води протокол.

**(4)** Решенията на Комисията се утвърждават от Академичния съвет

**Чл. 6** Основните дейности извършвани от Комисията са:

**1.** Изготвя правила и определя критерии за преразпределение на получените средства по Национална програма.

**2.** Изготвя механизъм и правила за прозрачен конкурсен подбор на кандидати по двата модула на националната програма „Млади учени“ и „Постдокторанти“ за етап 1.

**3.** Организира и управлява цялостния процес във връзка с кандидатстване за финансиране, класиране, изпълнение и отчитане на всички участници по модул „Млади учени“ и модул „Постдокторанти“ , като:

- допуска до финансиране, определя срока и размера на финансирането на всеки допуснат кандидат;

- извършва класирането на кандидатите по всеки модул на основание определените в Правилата за прозрачен конкурсен подбор на кандидати по модул „Млади учени и постдокторанти по национална програма „Млади учени и постдокторанти – 2“ в структурните звена на Икономически университет – Варна критерии за избор на млад учен и постдокторант;

4. приема отчетите за извършените дейности на одобрените участници по НПМУПД-3.

**Чл. 7.** Разпределението на получените по НПМУПД-3 средства се извършва въз основа на Приноса на структурните звена към общата научна продукция отразена в базите данни Scopus/Web of Science на ИУ-Варна и средно-списъчния състав на същите съгласно Приложение 1.

**Чл. 8.** За етап едно от изпълнение на програмата получените средства в размер на 46 526 лв. се разпределят, както следва:

1. за модул „Млади учени“ 50% или 23 263 лв.
2. за модул „Постдокторанти“ 50% или 23 263 лв.

**Чл. 9.** Допустимите разходи за отделните модули по НПМУПД, са както следва:

**(1) За модул „Млади учени “:**

* 1. Средствата по модула могат да бъдат използвани както за основни месечни възнаграждения на новоназначени МУ, така и за допълнителни месечни възнаграждения на вече назначени в организацията бенефициент млади учени, както следва:

а) за месечни възнаграждения на новоназначени МУ – не по-ниско от 1200 лв. с включени средства за осигуровки за сметка на работодател, назначаването се извършва от ректора на трудов договор за срок не по-дълъг от девет месеца.

б) за допълнителни месечни възнаграждения на вече назначени МУ – не по-ниско от 300 лв. и не по-високо от 800 лв., с включени средства за осигуровки за сметка на работодател.

в) за изпълнение на научноизследователските задачи (до 20% от цялата сума на гранта) – за командировки, закупуване на материали, консумативи, специализирано оборудване, информационни продукти, компютри, принтери и др.

* 1. Допустими разходи за организацията-бенефициент:

а) за оценка на кандидатите се допуска до 1% от предвидената за модула от организацията - бенефициент сума.

**(2) За модул „Постдокторанти“:**

1. До 85% за месечно възнаграждение – средствата по модула могат да бъдат използвани както за основни месечни възнаграждения на новоназначени ПД, така и за допълнителни месечни възнаграждения на вече назначени в организацията бенефициент ПД, както следва:

а) за новоназначени в организацията бенефициент постдокторанти – не по-ниско от 2000 лв. и не по-високо от 3000 лв. (с включени средства за осигуровки за сметка на работодател и за допълнителни възнаграждения за образователна и научна степен „доктор“), назначаването се извършва от ректора на трудов договор за срок не по-дълъг от единадесет месеца.

б) за допълнителни месечни възнаграждения на ПД, служители на организацията-бенефициент – не по-ниско от 400 лв. и не по-високо от 800 лв. (с включени средства за осигуровки за сметка на работодател).

2. до 15% от средствата по проекта могат да се използват за мобилност: за командировки (пътни, дневни и квартирни), теренна работа, заплащане на такси за правоучастие в научни форуми.

3. до 25% от средствата по проекта могат да се използват за материали и консумативи, необходими за осъществяване на научните изследвания в приемащата организация-бенефициент;

4. При назначаване на ПД от друга държава или от друго населено място от това на Икономически университет – Варна се отпускат допълнително до 1000 лв. месечно за квартирни разходи.

5. Допустими разходи за организацията-бенефициент:

а) до 5% непреки разходи – за режийни и за административно обслужване на проекта от организацията-бенефициент.

б) до 4% за оценка на проектните предложения и отчетите.

**Чл. 10.** Одобрените кандидати по тази програма не могат да получават за същата дейност, обект на договорите им, допълнителни възнаграждения или допълнителни стипендии по други сходни програми с национално финансиране, финансиране от ЕС или други финансиращи програми. Лица, които получават допълнително финансиране по други програми не могат да кандидатстват по настоящата със същата дейност, заради която вече получават друго възнаграждение.

**Чл. 11.** Кандидатстването за финансиране, класирането, изпълнението и отчитането на получените средства се извършва по ред и условия определени в Правилата за прозрачен конкурсен подбор на кандидати по модул „Млади учени и постдокторанти по национална програма „Млади учени и постдокторанти – 2“ в структурните звена на Икономически университет – Варна.

# III. МОНИТОРИНГ И ОТЧИТАНЕ НА ИЗПЪЛНЕНИЕТО

**Чл. 12. (1)** Мониторингът и отчитането на програмата към МОН, се извършва от отдел НИДД към Икономически университет – Варна по предоставен от Министерството на образованието и науката образец.

(2) Отчетът по ал. 1 се докладва от председателя на Комисията по чл.5 и се приема на заседание на АС.

**Чл. 13.** Участниците в програмата представят тримесечни отчети за извършената от тях дейност през целия период на действие на договорите им с университета, както и окончателен обобщен отчет за целия срок на договорите им.

**Чл. 14.** За неизпълнение на задълженията си по националната програма, участниците носят отговорност, определена в индивидуалните им договори.

**Чл. 15.** Окончателните отчети на участниците по всеки модул се приемат от назначената Комисия по чл. 5.

**IV.ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1**. Настоящите правила са приети с Решение на АС……….

**§ 2**. Настоящите правила влизат в сила от датата на приемането им и се публикуват на……………..

**§ 3**. Изменения и допълнения на правилата се извършват по реда на тяхното приемане.

***Приложение 1***

Принос на структурните звена към общата научна продукция отразена в базите данни Scopus/Web of Science на ИУ-Варна за етап I по Национална програма „Млади учени и постдокторанти – 2“

|  |  |  |  |  |
| --- | --- | --- | --- | --- |
| факултети / основни звена | Публикации, индексирани в Sc/WofSc | Средно - списъчен състав на звеното | Интензивност на публикуване  | **Дял на звеното в общата публикационна активност\*** |
| уч. 2018 -2019 г. | уч. 2019-2020 г. | уч. 2020-2021 г. | общо публикации за периода |
|
| Факултет "Информатика" | 29 | 31 | 28 | 88 | **41** | 2,15 | **42,72%** |
| Стопански факултет | 9 | 12 | 19 | 40 | **50** | 0,80 | **19,42%** |
| Финансово-счетоводен факултет | 8 | 9 | 8 | 25 | **60** | 0,42 | **12,14%** |
| Факултет "Управление" | 17 | 13 | 20 | 50 | **43** | 1,16 | **24,27%** |
| Департамент "Езиково обучение" | 0 | 0 | 1 | 1 | **13** | 0,08 |  |
| Колеж по туризъм | 0 | 1 | 1 | 2 | **17** | 0,12 | **0,97%** |

*Източник: Отчети на научноизследователската дейност на ИУ-Варна за учебните 2018-2019, 2019/202, 2020/2021 г.*

*Забележка: Всички публикации на съответния факултет в Sc/WofSc за трите години, отнесени към общия брой публикации на всички звена, изразени в проценти.*